CELEX: 52005PC0041
Language: mt
Date: 2005-02-11
Title: Proposta għal deċiżjoni tal-Kunsill dwar Pożizzjoni tal-Komunità fir-rigward tad-deċiżjoni tal-Kunsill ta’ Stabbilizzazzjoni u Assoċjazzjoni KE-Kroazja li jadotta r-Regoli ta’ Proċedura tiegħu

Avviż Legali Importanti

|

52005PC0041

Proposta għal deċiżjoni tal-Kunsill dwar Pożizzjoni tal-Komunità fir-rigward tad-deċiżjoni tal-Kunsill ta’ Stabbilizzazzjoni u Assoċjazzjoni KE-Kroazja li jadotta r-Regoli ta’ Proċedura tiegħu  /* KUMM/2005/0041 finali */  

	Brussel, 11.02.2005KUMM(2005)41 finaliProposta għalDEĊIŻJONI TAL-KUNSILLdwar Pożizzjoni tal-Komunità fir-rigward tad-Deċiżjoni tal-Kunsill ta’ Stabbilizzazzjoni u Assoċjazzjoni KE-Kroazja li jadotta r-Regoli ta’ Proċedura tiegħu(preżentata mill-Kummissjoni)MEMORANDUM TA' SPJEGAZZJONIIl-Ftehim ta’ Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, min-naħa waħda, u r-Repubblika Ċeka, min-naħa l-oħra, se jidħol fis-seħħ fl-1 ta’ Frar 2005.Il-Kunsill ta’ Stabbilizzazzjoni u Assoċjazzjoni stabbilit bl-Artikolu 110 tal-Ftehim imsemmi jissorvelja t-twettiq ta' dan il-Ftehim u jeżamina kwalunkwe kwistjoni ewlenija li tinqala' fi ħdan il-qafas tal-Ftehim u kwalunkwe kwistjoni oħra bilaterali jew internazzjonali ta' interess reċiproku.Kif previst fl-Artikolu 111 tal-Ftehim imsemmi, il-Kunsill ta’ Stabbilizzazzjoni u Assoċjazzjoni għandu jistabbilixxi r-regoli ta’ proċedura. Skond l-Artikolu 114 tal-Ftehim ta' Stabbilizzazzjoni u Assoċjazzjoni, dawn ir-regoli ta' proċedura jiddeterminaw id-dmirijiet tal-Kumitat ta' Stabbilizzazzjoni u Assoċjazzjoni, li għandu jgħin lill-Kunsill ta’ Stabbilizzazzjoni u Assoċjazzjoni fit-twettiq ta' dmirijietu.Kif stipulat bl-Artikolu 2(1) tad-Deċiżjoni tal-Kunsill [2004/xyz/KE, Euratom] tat-13 ta’ Diċembru 2004 dwar il-konklużjoni tal-Ftehim imsemmi, il-pożizzjoni tal-Komunità fil-Kunsill ta’ Stabbilizzazzjoni u Assoċjazzjoni se tinħoloq bid-deċiżjoni tal-Kunsill, li qiegħed jaġixxi fuq proposta tal-Kummissjoni.Il-Kunsill huwa għalhekk mistieden sabiex japprova l-proposta mehmuża.Proposta għalDEĊIŻJONI TAL-KUNSILLdwar Pożizzjoni tal-Komunità fir-rigward ta’ Deċiżjoni tal-Kunsill ta’ Stabbilizzazzjoni u Assoċjazzjoni KE-Kroazja dwar ir-Regoli ta’ Proċedura tiegħuIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea u t-Trattat li jistabbilixxi l-Komunità Ewropea ta’ Enerġija Atomika (Euratom),Wara li kkunsidra d-Deċiżjoni tal-Kunsill u tal-Kummissjoni [2004/xyz/KE, Euratom[1]] tat-13 ta’ Diċembru 2004 fuq il-konklużjoni tal-Ftehim ta’ Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Kroazja (minn issa ’l quddiem “Kroazja”), minn naħa l-oħra, u b’mod partikolari l-Artikolu 2(1) tagħha,Wara li kkunsidra l-proposta mill-Kummissjoni,Billi:(1) L-Artikolu 110 tal-Ftehim ta’ Stabbilizzazzjoni u Assoċjazzjoni joħloq Kunsill ta’ Stabbilizzazzjoni u Assoċjazzjoni.(2) L-Artikolu 114 tal-Ftehim imsemmi jipprevedi li l-Kunsill ta’ Stabbilizzazzjoni u Assoċjazzjoni għandu jkun mgħejjun minn Kumitat ta’ Stabbilizzazzjoni u Assoċjazzjoni.(3) L-Artikolu 111 tal-Ftehim imsemmi jipprevedi li l-Kunsill ta’ Stabbilizzazzjoni u Assoċjazzjoni għandu jadotta r-regoli ta’ proċedura tiegħu nnifsu.(4) L-Artikolu 114 tal-Ftehim imsemmi jipprevedi li l-Kunsill ta’ Stabbilizzazzjoni u Assoċjazzjoni għandu, fir-regoli ta’ proċeduri tiegħu, jiddetermina d-dmirijiet tal-Kumitat ta’ Stabbilizzazzjoni u Assoċjazzjoni u li l-Kunsill ta’ Stabbilizzazzjoni u Assoċjazzjoni jista’ jiddelega kwalunkwe setgħa minn dawk li għandu lill-Kumitat ta’ Stabbilizzazzjoni u Assoċjazzjoni,IDDEĊIEDA KIF ĠEJ:Artikolu unikuIl-pożizzjoni li għandha tiġi adottata mill-Komunita fi ħdan il-Kunsill ta’ Stabbilizzazzjoni u Assoċjazzjoni stabbilit bl-Artikolu 110 tal-Ftehim ta’ Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Kroazja, minn naħa l-oħra, fir-rigward tar-regoli ta’ proċedura tal-Kunsill imsemmi ta’ Stabbilizzazzjoni u Assoċjazzjoni u tad-delegazzjoni tas-setgħat tiegħu lill-Kumitat ta' Stabbilizzazzjoni u Assoċjazzjoni msemmi fl-Artikolu 114 tal-Ftehim imsemmi għandha tkun imsejsa fuq l-abbozz tad-deċiżjoni tal-Kunsill ta' Stabbilizzazzjoni u Assoċjazzjoni, anness ma' din id-Deċiżjoni. Emendi minuri lil dan l-abbozz jistgħu jintlaqgħu mingħajr deċiżjoni ulterjuri tal-Kunsill.Magħmul fi BrussellGħall-KunsillIl-PresidentANNESS IId-Deċiżjoni Nru …Tal-Kunsill ta’ Stabbilizzazzjoni u Assoċjazzjoni KE – Kroazja …li jadotta r-regoli ta’ proċedura tiegħuIL-KUNSILL TA’ STABBILIZZAZZJONI U ASSOĊJAZZJONI,Wara li kkunsidra l-Ftehim ta’ Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Kroazja (minn issa ’l quddiem “Kroazja”), minn naħa l-oħra, u b’mod partikolari l-Artikoli 110 u 111 tiegħu,Billi l-Ftehim daħal fis-seħħ fl-[1 ta’ Frar 2005],IDDEĊIEDA KIF ĠEJ:Artikolu 1Il-PresidenzaIl-Kunsill ta’ Stabilizzazzjoni u Assoċjazzjoni għandu jkun ippresedut b’ mod li jalterna għal perjodi ta’ tnax-il xahar minn rappreżentant tal-Kunsill ta’ l-Unjoni Ewropea, f’isem il-Komunità u l-Istati Membri tagħha, u minn rappreżentant tal-Gvern tal-Kroazja. L-ewwel perjodu se jibda fid-data ta’ l-ewwel laqgħa tal-Kunsill ta’ Stabbilizzazzjoni u Assoċjazzjoni u jintemm fil-31 ta’ Diċembru 2005.Artikolu 2Il-LaqgħatIl-Kunsill ta’ Stabbilizzazzjoni u Assoċjazzjoni għandu jiltaqa’ b’mod regolari darba fis-sena fuq livell ministerjali. Sessjonijiet speċjali tal-Kunsill ta’ Stabbilizzazzjoni u Assoċjazzjoni jistgħu jsiru bit-talba ta' wieħed mill-Partijiet, jekk il-Partijiet jaqblu li jsir hekk. Sakemm ma jintlaħaqx ftehim mod ieħor mill-Partijiet, kull sessjoni tal-Kunsill ta’ Stabbilizzazzjoni u Assoċjazzjoni għandha ssir fil-post fejn is-soltu jsiru laqgħat tal-Kunsill ta’ l-Unjoni Ewropea fid-data li jaqblu dwarha ż-żewġ Partijiet. Laqgħat tal-Kunsill ta’ Stabbilizzazzjoni u Assoċjazzjoni għandhom jissejħu b’ mod konġunt mis-Segretarji tal-Kunsill ta’ Stabbilizzazzjoni u Assoċjazzjoni bi qbil mal-President.Artikolu 3Ir-RappreżentazzjoniIl-membri tal-Kunsill ta’ Stabbilizzazzjoni u Assoċjazzjoni jistgħu jiġu rrapreżentati f’każ li ma jkunux jistgħu jattendu. Jekk membru jixtieq li jiġi rrappreżentat b’dan il-mod, jeħtieġ li jinnotifika lill-President dwar l-isem tar-rappreżentant tiegħu qabel il-laqgħa li fiha se jiġi rrapreżentat b’dan il-mod. Ir-rappreżentant ta’ membru tal-Kunsill ta’ Stabbilizzazzjoni u Assoċjazzjoni għandu jeżerċità d-drittijiet kollha ta’ dan il-membru.Artikolu 4Id-DelegazzjonijietIl-membri tal-Kunsill ta’ Stabbilizzazzjoni u Assoċjazzjoni jistgħu jkunu akkumpanjati minn uffiċjali. Qabel kull laqgħa, il-President għandu jkun informat dwar il-formazzjoni maħsuba tad-delegazzjoni ta’ kull Parti. Rappreżentant tal-Bank Ewropew ta’ l-Investiment għandu jattendi l-laqgħat tal-Kunsill ta’ Stabbiliment u Assoċjazzjoni, bħala osservatur, meta fuq l-aġenda jidhru ħwejjeġ li jirrigwardaw lill-Bank. Il-Kunsill ta’ Stabbilizzazzjoni u Assoċjazzjoni jista’ jistieden persuni li mhumiex membri sabiex jattendu l-laqgħat tiegħu biex jipprovdu informazzjoni fuq suġġetti partikolari.Artikolu 5Is-SegretarjatUffiċjal tas-Segretarjat Ġenerali tal-Kunsill ta’ l-Unjoni Ewropea u uffiċjal tal-Missjoni tal-Kroazja fi Brussell għandhom flimkien iservu bħala Segretarji tal-Kunsill ta’ Stabbilizzazzjoni u Assoċjazzjoni.Artikolu 6Il-KorrispondenzaKorrispondenza indirizzata lill-Kunsill ta’ Stabbilizzazzjoni u Assoċjazzjoni għandha tintbagħat lill-President tal-Kunsill ta’ Stabbilizzazzjoni u Assoċjazzjoni fl-indirizz tas-Segretarjat Ġenerali tal-Kunsill ta’ l-Unjoni Ewropea.Iż-żewġ Segretarji għandhom jiżguraw li l-korrispondenza tingħadda lill-President tal-Kunsill ta’ Stabbilizzazzjoni u Assoċjazzjoni u, fejn xieraq, titqassam lill-membri oħra tal-Kunsill ta' Stabbilizzazzjoni u Assoċjazzjoni. Il-korrispondenza li titqassam għandha tintbagħat lis-Segretarjat Ġenerali tal-Kummissjoni, ir-Rappreżentanti Permanenti ta’ l-Istati Membri u l-Missjoni tal-Kroazja fi Brussell.Komunikazzjonijiet mill-President tal-Kunsill ta’ Stabbilizzazzjoni u Assoċjazzjoni għandhom jintbagħtu miż-żewġ Segretarji lid-destinatarji u jitqassmu, fejn xieraq, lill-membri l-oħra tal-Kunsill ta’ Stabbilizzazzjoni u Assoċjazzjoni fl-indirizzi murija fil-paragrafu ta’ qabel.Artikolu 7PubbliċitàSakemm ma jkunx deċiż mod ieħor, il-laqgħat tal-Kunsill ta’ Stabbilizzazzjoni u Assoċjazzjoni mhumiex se jkunu pubbliċi.Artikolu 8L-aġendi għal-laqgħat1. Il-President għandu jfassal aġenda provviżorja għal kull laqgħa. Din għandha tingħadda mis-Segretarji tal-Kunsill ta’ Stabbilizzazzjoni u Assoċjazzjoni lid-destinatarji msemmija fl-Artikolu 6 mhux aktar tard minn 15-il jum qabel il-bidu tal-laqgħa. L-aġenda provviżorja għandha tinkludi l-punti li dwarhom il-President irċieva talba li jiżdiedu fuq l-aġenda mhux aktar tard minn 21 jum qabel il-bidu tal-laqgħa, għalkemm ebda punt m’għandu jinkiteb fl-aġenda provviżorja sakemm ma tkunx intbagħtet id-dokumentazzjoni ta' sostenn lis-Segretarji mhux aktar tard mid-data ta' dispaċċ ta' l-aġenda. L-aġenda għandha tiġi adottata mill-Kunsill ta' Stabbilizzazzjoni u Assoċjazzjoni fil-bidu ta' kull laqgħa. Xi punt barra minn dawk li jidhru fl-aġenda provviżorja jista’ jitqiegħed fuq l-aġenda jekk iż-żewġ Partijiet jaqblu li jsir hekk.2. Il-President jista’, bi qbil maż-żewġ Partijiet, iqassar il-limitu ta’ żmien speċifikat fil-paragrafu 1 sabiex iqis il-ħtiġijiet ta’ ċertu każ.Artikolu 9Il-MinutiAbbozzi tal-minuti ta’ kull laqgħa għandhom jitħejjew miż-żewġ Segretarji. Il-minuti għandhom, bħala regola ġenerali, jindikaw fir-rigward ta’ kull punt fuq l-aġenda:-  id-dokumentazzjoni ppreżentata lill-Kunsill ta’ Stabbilizzazzjoni u Assoċjazzjoni,-  dikjarazzjonijiet li membru tal-Kunsill ta’ Stabbilizzazzjoni u Assoċjazzjoni talab li jiddaħħlu,-  id-deċiżjonijiet meħuda u r-rakkomandazzjonijiet magħmula, id-dikjarazzjonijiet li sar qbil dwarhom u l-konklużjonijiet adottati.L-abbozzi tal-minuti għandhom ikunu ippreżentati għall-approvazzjoni lill-Kunsill ta’ Stabbilizzazzjoni u Assoċjazzjoni. Meta jkunu approvati, il-minuti għandhom jiġu ffirmati mill-President u ż-żewġ Segretarji. Il-minuti għandhom jiġu arkivjati fl-arkivji tas-Segretarjat Ġenerali tal-Kunsill ta' l-Unjoni Ewropea, li se jservi ta’ depożitarju tad-dokumenti ta' l-Assoċjazzjoni. Kopja ċertifikata għandha tingħadda lil kull wieħed mid-destinatarji msemmija fl-Artikolu 6.Artikolu 10Id-deċiżjonijiet u r-rakkomandazzjonijiet1. Il-Kunsill ta’ Stabbilizzazzjoni u Assoċjazzjoni għandu jieħu d-deċiżjonijiet tiegħu u jagħmel rakkomandazzjonijiet bil-ftehim komuni tal-Partijiet. Matul il-perjodu ta’ bejn is-sessjonijiet, il-Kunsill ta’ Stabbilizzazzjoni u Assoċjazzjoni jista’ jieħu deċiżjonijiet jew jagħmel rakkomandazzjonijiet bi proċedura bil-miktub jekk iż-żewġ Partijiet jaqblu li jsir hekk.2. Id-deċiżjonijiet u r-rakkomandazzjonijiet tal-Kunsill ta’ Stabbilizzazzjoni u Assoċjazzjoni, fi ħdan is-sens ta’ l-Artikolu 110 tal-Ftehim ta’ Stabbilizzazzjoni u Assoċjazzjoni, għandhom ikunu intestati rispettivament “Deċiżjoni” u “Rakkomandazzjoni” segwiti b’numru ta’ serje, bid-data ta’ meta ġew adottati u b’deskrizzjoni tas-suġġett. Id-deċiżjonijiet u r-rakkomandazzjonijiet tal-Kunsill ta’ Stabbilizzazzjoni u Assoċjazzjoni għandhom jiġu ffirmati mill-President u awtentikati miż-żewġ Segretarji. Deċiżjonijiet u rakkomandazzjonijiet għandhom jingħaddew lil kull wieħed mid-destinatarji msemmija fl-Artikolu 6. Kull Parti tista’ tiddeċiedi dwar il-pubblikazzjoni ta’ deċiżjonijiet u rakkomandazzjonijiet tal-Kunsill ta’ Stabbilizzazzjoni u Assoċjazzjoni fil-pubblikazzjoni uffiċjali rispettiva tagħha.Artikolu 11L-IlsnaL-ilsna uffiċjali tal-Kunsill ta’ Stabbilizzazzjoni u Assoċjazzjoni għandhom ikunu l-ilsna uffiċjali taż-żewġ Partijiet. Sakemm ma jiġix deċiż mod ieħor, il-Kunsill ta’ Stabbilizzazzjoni u Assoċjazzjoni għandu jsejjes id-deliberazzjonijiet tiegħu fuq dokumentazzjoni mfassla f'dawn l-ilsna.Artikolu 12L-IspejjeżKemm il-Komunità kif ukoll il-Kroazja għandhom joħorġu l-flus għall-ispejjeż li jġarrbu għall-parteċipazzjoni tagħhom fil-laqgħat tal-Kunsill ta’ Stabbilizzazzjoni u Assoċjazzjoni, kemm f’'dak li għandu x’jaqsam mal-personal, spejjeż ta’ vvjaġġar u għall-għixien ta’ kuljum u spejjeż ta’ posta u telekomunikazzjoni. Spejjeż li għandhom x'jaqsmu ma' servizzi ta' interpreti fil-laqgħat, traduzzjoni u riproduzzjoni tad-dokumenti għandhom jitħallsu mill-Komunità, bl-eċċezzjoni ta' l-ispiża li għandha x'taqsam mas-servizzi ta' interpretazzjoni jew traduzzjoni għal jew mill-Kroat, li għandhom jitħallsu mill-Kroazja. Infiq ieħor relatat ma' l-organizzazzjoni tal-laqgħat għandu jitħallas mill-Parti li tkun qiegħda tilqa' l-laqgħat.Artikolu 13Il-Kumitat ta’ Stabbilizzazzjoni u Assoċjazzjoni1. Kumitat ta’ Stabbilizzazzjoni u Assoċjazzjoni huwa b’dan stabbilit sabiex jgħin lill-Kunsill ta’ Stabbilizzazzjoni u Assoċjazzjoni fil-qadi ta’ dmirijietu. Għandu jkun iffurmat minn rappreżentanti tal-Kunsill ta’ l-Unjoni Ewropea u rappreżentanti tal-Kummissjoni tal-Komunitajiet Ewropej, minnaħa, u rappreżentanti tal-Gvern tal-Kroazja, minnaħa l-oħra, l-aktar fil-livell ta’ impjegati taċ-ċivil f’kariga għolja.2. Il-Kumitat ta’ Stabbilizzazzjoni u Assoċjazzjoni għandu jħejji l-laqgħat u d-deliberazzjonijiet tal-Kunsill ta’ Stabbilizzazzjoni u Assoċjazzjoni, iwettaq id-deċiżjonijiet tal-Kunsill ta’ Stabbilizzazzjoni u Assoċjazzjoni fejn xieraq u, in ġenerali, jiżgura l-kontinwità tar-relazzjoni ta’ assoċjazzjoni u t-tħaddim xieraq tal-Ftehim ta’ Stabbilizzazzjoni u Assoċjazzjoni. Għandu jqis kwalunkwe kwistjoni li titressaq quddiemu mingħand il-Kunsill ta’ Stabbilizzazzjoni u Assoċjazzjoni kif ukoll kwalunkwe kwistjoni li tista’ tinqala’ fl-andament tat-twettiq ta’ kuljum tal-Ftehim ta’ Stabbilizzazzjoni u Assoċjazzjoni. Għandu jippreżenta proposti jew kwalunkwe abbozz ta’ deċiżjonijiet/rakkomandazzjonijiet għal adozzjoni lill-Kunsill ta' Stabbilizzazzjoni u Assoċjazzjoni.3. F’każijiet fejn il-Ftehim ta’ Stabbilizzazzjoni u Assoċjazzjoni jirreferi għal obbligu ta’ konsultazzjoni jew possibilità ta’ konsultazzjoni, din it-tip ta’ konsultazzjoni tista’ sseħħ fi ħdan il-Kumitat ta’ Stabbilizzazjoni u Assoċjazzjoni. Il-konsultazzjoni tista’ tissokta fil-Kunsill ta’ Stabbilizzazzjoni u Assoċjazzjoni jekk iż-żewġ Partijiet jaqblu li jsir hekk.4. Ir-regoli ta’ proċedura tal-Kumitat ta’ Stabbilizzazzjoni u Assoċjazzjoni huma annessi ma’ din id-Deċiżjoni.Magħmula fiGħall-Kunsill ta’ Stabbilizzazzjoni u AssoċjazzjoniIl-PresidentANNESS IIIr-Regoli ta’ Proċedura tal-Kumitat ta’ Stabbilizzazzjoni u AssoċjazzjoniArtikolu 1Il-PresidenzaIl-Kumitat ta’ Stabilizzazzjoni u Assoċjazzjoni għandu jkun ippresedut b’ mod li jalterna għal perjodi ta’ 12-il xahar minn rappreżentant tal-Kummissjoni Ewropea, f’isem il-Komunità u l-Istati Membri tagħha, u minnrappreżentant tal-Gvern tal-Kroazja. L-ewwel perjodu għandu jibda fid-data ta’ l-ewwel laqgħa tal-Kunsill ta’ Stabbilizzazzjoni u Assoċjazzjoni u jtemm fil-31 ta’ Diċembru 2005.Artikolu 2Il-LaqgħatIl-Kumitat ta’ Stabbilizzazzjoni u Assoċjazzjoni għandu jiltaqa’ meta jitolbu ċ-ċirkostanzi, bil-ftehim taż-żewġ Partijiet. Kull laqgħa tal-Kumitat ta’ Stabbilizzazzjoni u Assoċjazzjoni għandha ssir fi żmien u f’post miftiehma miż-żewġ Partijiet. Il-laqgħat tal-Kumitat ta’ Stabbilizzazzjoni u Assoċjazzjoni għandhom jissejħu mill-President.Artikolu 3Id-DelegazzjonijietQabel kull laqgħa, il-President għandu jkun informat dwar kif hemm il-ħsieb li tkun magħmula d-delegazzjoni ta’ kull Parti.Artikolu 4Is-SegretarjatUffiċjal tal-Kummissjoni Ewropea flimkien ma’ uffiċjal tal-Gvern tal-Kroazja għandhom flimkien iservu bħala Segretarji tal-Kumitat ta’ Stabbilizzazzjoni u Assoċjazzjoni. Il-komunikazzjoni kollha lill-President tal-Kumitat ta’ Stabbilizzazzjoni u Assoċjazzjoni kif ukoll mingħandu, prevista f’din id-Deċiżjoni għandha tingħadda lis-Segretarji u l-President tal-Kunsill ta’ Stabbilizzazjoni u Assoċjazzjoni.Artikolu 5PubbliċitàSakemm ma jkunx deċiż mod ieħor, il-laqgħat tal-Kumitat ta’ Stabbilizzazzjoni u Assoċjazzjoni mhumiex se jkunu pubbliċi.Artikolu 6L-aġendi għal-laqgħat1. Il-President għandu jfassal aġenda proviżorja għal kull laqgħa. Din għandha tingħadda mis-Segretarji tal-Kumitat ta’ Stabbilizzazzjoni u Assoċjazzjoni lid-destinatarji msemmija fl-Artikolu 4 mhux aktar tard minn 15-il jum qabel il-bidu tal-laqgħa. L-aġenda provviżorja għandha tinkludi l-punti li fuqhom il-President irċieva talba sabiex jiżdiedu fuq l-aġenda mhux aktar tard minn 21 jum qabel il-bidu tal-laqgħa, għalkemm ebda punt m’għandu jinkiteb fl-aġenda provviżorja sakemm ma tkunx intbagħtet id-dokumentazzjoni ta' sostenn lis-Segretarji mhux aktar tard mid-data ta' dispaċċ ta' l-aġenda. Il-Kunsill ta’ Stabbilizzazzjoni u Assoċjazzjoni jista’ jistieden esperti li mhumiex membri sabiex jattendu l-laqgħat tiegħu sabiex jipprovdu informazzjoni fuq suġġetti partikolari. L-aġenda għandha tiġi adottata mill-Kumitat ta' Stabbilizzazzjoni u Assoċjazzjoni fil-bidu ta' kull laqgħa. Xi punt barra minn dawk li jidhru fl-aġenda provviżorja jista’ jitqiegħed fuq l-aġenda jekk iż-żewġ Partijiet jaqblu li jsir hekk.2. Il-President jista’, bi qbil maż-żewġ Partijiet, iqassar il-limitu ta’ żmien speċifikat fil-paragrafu 1 sabiex iqis il-ħtiġijiet ta’ ċertu każ.Artikolu 7Il-MinutiGħandhom jitniżżlu minuti għal kull laqgħa u għandhom ikunu msejsa fuq sinteżi mill-President tal-konklużjonijiet li wasal għalihom il-Kumitat ta' Stabbilizzazzjoni u Assoċjazzjoni. Meta jiġu approvati mill-Kumitat ta’ Stabbilizzazzjoni u Assoċjazzjoni, il-minuti għandhom jiġu ffirmati mill-President u s-Segretarji taż-żewġ Partijiet. Kopja tal-minuti għandha tingħadda lil kull wieħed mid-destinatarji msemmija fl-Artikolu 4.Artikolu 8Id-Deċiżjonijiet u r-rakkomendazzjonijietFil-każijiet speċifiċi fejn il-Kumitat ta’ Stabbilizzazzjoni u Assoċjazzjoni jingħata s-setgħa mill-Kunsill ta’ Stabbilizzazzjoni u Assoċjazzjoni skond l-Artikolu 110 tal-Ftehim ta’ Stabbilizzazzjoni u Assoċjazzjoni li jieħu deċiżjonijiet/jagħmel rakkomandazzjonijiet, dawn l-atti għandhom jkunu intestati rispettivament “Deċiżjoni" u “Rakkomandazzjoni”, segwiti b’numru ta’ serje, bid-data ta’ l-adozzjoni tagħhom u b’deskrizzjoni tas-suġġett tagħhom. Deċiżjonijiet u rakkomandazzjonijiet għandhom isiru bi qbil komuni bejn il-Partijiet. Id-deċiżjonijiet u r-rakkomandazzjonijiet tal-Kumitat ta’ Stabbilizzazzjoni u Assoċjazzjoni għandhom ikunu ffirmati mill-President u awtentiċizzati miż-żewġ Segretarji u għandhom jingħaddu lid-destinatarji msemmija fl-Artikolu 4 ta’ dan l-Anness. Kull Parti tista’ tiddeċiedi dwar il-pubblikazzjoni ta’ deċiżjonijiet u rakkomandazzjonijiet ta’ dan il-Kumitat ta’ Stabbilizzazzjoni u Assoċjazzjoni fil-pubblikazzjoni uffiċjali rispettiva tagħha.Artikolu 9L-IspejjeżKemm il-Komunità kif ukoll il-Kroazja għandhom joħrġu l-flus għall-ispejjeż li jġarrbu għall-parteċipazzjoni tagħhom fil-laqgħat tal-Kunsill ta’ Stabbilizzazzjoni u Assoċjazzjoni, kemm f’'dak li għandu x’jaqsam mal-personal, spejjeż ta’ vvjaġġar u għall-għixien ta’ kuljum u spejjeż ta’ posta u telekomunikazzjoni. Spejjeż li għandhom x'jaqsmu ma' servizzi ta' interpreti fil-laqgħat, traduzzjoni u riproduzzjoni tad-dokumenti għandhom jitħallsu mill-Komunità, bl-eċċezzjoni ta' l-ispiża li għandha x'taqsam mas-servizzi ta' interpretazzjoni jew traduzzjoni għal jew mill-Kroat, li għandhom jitħallsu mill-Kroazja. Infiq ieħor relatat ma' l-organizzazzjoni tal-laqgħat għandu jitħallas mill-Parti li tkun qiegħda tilqa' l-laqgħat.Artikolu 10Is-Sottokumitati u l-gruppi speċjaliIl-Kumitat ta’ Stabbilizzazzjoni u Assoċjazzjoni jista’ joħloq sottokumitati jew gruppi speċjali sabiex jaħdmu taħt l-awtorità tal-Kumitat ta’ Stabbilizzazzjoni u Assoċjazzjoni, li għandhom jgħaddulu rapport wara l-laqgħat tagħhom. Il-Kumitat ta’ Stabbilizzazzjoni u Assoċjazzjoni jista’ jiddeċiedi li jtemm kwalukwe sottokumitat jew grupp eżistenti, jistipula jew ibiddel it-termini ta’ referenza tagħhom jew joħloq sottokumitati jew gruppi oħra sabiex jgħinuh fil-qadi ta’ dmirijietu. Dawn is-sottokumitati u gruppi ma għandhom l-ebda setgħa ta’ teħid ta’ deċiżjoni.[1] Għandu jiġi ppubblikat.